97/839/EY: Komission päätös, tehty 3 päivänä joulukuuta 1997, Belgian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan ranskan- ja hollanninkielinen teksti on todistusvoimainen)



Virallinen lehti nro L 349 , 19/12/1997 s. 0066 - 0066



KOMISSION PÄÄTÖS, tehty 3 päivänä joulukuuta 1997, Belgian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan ranskan- ja hollanninkielinen teksti on todistusvoimainen) (97/839/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 97/27/EY (2), ja erityisesti sen 8 artiklan 2 kohdan c alakohdan, sekä katsoo, että Belgian 14 päivänä maaliskuuta 1997 komissiolle esittämän ja komission 18 päivänä maaliskuuta 1997 vastaanottaman pyynnön liitteenä oli kertomus, joka sisälsi 8 artiklan 2 kohdan c alakohdassa vaaditut tiedot; pyyntö koskee kahdentyyppisten kaasupurkauslamppujen asentamista yhdessä moottoriajoneuvotyypissä käytettäväksi tarkoitettuihin kahdentyyppisiin ajovalaisimiin; näihin kahteen ajovalaisin- ja lampputyyppiin sovelletaan 8 artiklan 2 kohdan c alakohdan poikkeusta, kyseiset uudentyyppiset kaasupurkauslamput ja kyseiset uudentyyppiset ajovalaisimet täyttävät ECE-säännön (Yhdistyneiden Kansakuntien Euroopan talouskomission säännöt) N:o 48 vaatimukset; näin ollen on perusteltua sallia EY-tyyppihyväksynnän myöntäminen kyseiselle moottoriajoneuvotyypille edellyttäen, että kyseinen ajoneuvotyyppi varustetaan automaattisella valokeilan tasausjärjestelmällä, ajovalaisimien puhdistusjärjestelmällä ja kiinteän lähivalon takaavalla järjestelmällä, asiaa koskevaa yhteisön direktiiviä muutetaan, jotta näiden kaasupurkauslampuilla varustettujen ajovalaisimien asentaminen tiettyyn mottoriajoneuvotyyppiin olisi mahdollista, ja tässä päätöksessä määrätty toimenpide on neuvoston direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Hyväksytään Belgian poikkeuspyyntö, joka koskee kahdentyyppisten kaasupurkauslamppujen asentamista tietyntyyppisessä moottoriajoneuvossa käytettäviin kahdentyyppisiin ajovalaisimiin, sillä edellytyksellä, että kyseinen ajoneuvotyyppi varustetaan automaattisella valokeilan tasausjärjestelmällä, ajovalaisimien puhdistusjärjestelmällä ja kiinteän lähivalon takaavalla järjestelmällä. 2 artikla Tämä päätös on osoitettu Belgian kuningaskunnalle. Tehty Brysselissä 3 päivänä joulukuuta 1997. Komission puolesta Martin BANGEMANN Komission jäsen (1) EYVL L 42, 23.2.1970, s. 1 (2) EYVL L 233, 25.8.1997, s. 1